**Pakuotės lapelis: informacija vartotojui**

**Chelidonium-Homaccord N geriamieji lašai (tirpalas)**

Homeopatinis vaistinis preparatas

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu per 2 savaites Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Chelidonium-Homaccord N ir kam jis vartojamas

2. Kas žinotina prieš vartojant Chelidonium-Homaccord N

3. Kaip vartoti Chelidonium-Homaccord N

4. Galimas šalutinis poveikis

5. Kaip laikyti Chelidonium-Homaccord N

6. Pakuotės turinys ir kita informacija

**1. Kas yra Chelidonium-Homaccord N ir kam jis vartojamas**

Chelidonium-Homaccord N yra homeopatinis vaistinis preparatas, vartojamas dujų susikaupimui virškinimo trakte, raugėjimui, atpylimui ar pilnumo pojūčiui viršutinėje pilvo dalyje lengvinti.

Indikacijos pagrįstos tik homeopatijos principais.

Jeigu per 2 savaites Jūsų savijauta nepagerėjo arba net pablogėjo, kreipkitės į gydytoją.

## 2. Kas žinotina prieš vartojant Chelidonium-Homaccord N

**Chelidonium-Homaccord N** **vartoti negalima**

Jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

### Kiti vaistai ir Chelidonium-Homaccord N

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

**Chelidonium-Homaccord N vartojimas su maistu ir gėrimais**

Sąveikos nepastebėta.

Nėštumas, žindymo laikotarpis ir vaisingumas

Preparate yra ugniažolių *(Chelidonium)*, todėl jo negalima vartoti nėštumo ir žindymo laikotarpiu.

### Vairavimas ir mechanizmų valdymas

Chelidonium-Homaccord N gebėjimo vairuoti ir valdyti mechanizmus neveikia.

**Chelidonium-Homaccord N sudėtyje yra etanolio**

Šio vaisto sudėtyje yra 35 tūrio % etanolio (alkoholio), t. y. iki 150,2 mg 10 geriamųjų lašų dozėje (atitinka 3 ml alaus, 1,27 ml vyno, laikant, kad aluje yra 5 tūrio %, vyne – 12 tūrio % etanolio, arba 49,73 ml obuolių sulčių).

Kenksmingas sergantiesiems alkoholizmu.

Būtina atsižvelgti nėščiosioms, žindyvėms, vaikams ir pacientams, sergantiems kepenų ligomis ar epilepsija.

## 3. Kaip vartoti Chelidonium-Homaccord N

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms, 12 metų ir vyresniems vaikams reikia vartoti po 10 geriamųjų lašų 3 kartus per dieną, ūminių sutrikimų atvejais – pradžioje (pirmas dvi valandas) po 10 geriamųjų lašų kas

15 min.

### Ką daryti pavartojus per didelę Chelidonium-Homaccord N dozę?

Pranešimų apie perdozavimą negauta.

### Pamiršus pavartoti Chelidonium-Homaccord N

Negalima vartoti dvigubos dozės norint kompensuoti praleistą dozę.

**Nustojus vartoti Chelidonium-Homaccord N**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A,

LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti Chelidonium-Homaccord N

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir buteliuko etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Pirmą kartą atidarius buteliuką, geriamųjų lašų tinkamumo laikas – 6 mėnesiai.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

## 6. Pakuotės turinys ir kita informacija

# Chelidonium-Homaccord N sudėtis

- 100 g (105 ml) geriamųjų lašų yra veikliųjų medžiagų: Chelidonium majus D10 0,6 g, Chelidonium majus D30 0,6 g, Chelidonium majus D200 0,6 g, Atropa bella-donna D10 0,3 g, Atropa bella-donna D30 0,3 g, Atropa bella-donna D200 0,3 g, Atropa bella-donna D1000 0,3 g.

- Pagalbinės medžiagos: etanolis (96 %), išgrynintas vanduo.

1 ml tirpalo yra 18 geriamųjų lašų.

**Chelidonium-Homaccord N išvaizda ir kiekis pakuotėje**

Chelidonium-Homaccord geriamieji lašai yra skaidrus, bespalvis tirpalas.

Pakuotėje yra 30 ml buteliukas, užkimštas aplikatoriumi su lašintuvu ir užsuktas dangteliu.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. +49 7221 501 00

Faksas +49 7221 501 485

El. paštas info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”Partizanų g. 198-5LT-50324 KaunasTel., faksas +370 37 452 559El. paštas info@heel.lt |

Šis pakuotės lapelis paskutinį kartą peržiūrėtas 2016-08-30

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).